Diari Oficial de la Generalitat Valenciana


Sumari del DOGV 6136, del 03-11-2009 (2009/12976)

DECRET 193/2009, de 30 d'octubre, del Consell, pel qual cessen i es nomenen vocals dels consells d'administració de les autoritats portuàries d'Alacant, Castelló i València.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12425


Data del document
:   30-10-2009

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * instal·lació portuària

DECRET 193/2009, de 30 d'octubre, del Consell, pel qual cessen i es nomenen vocals dels consells d'administració de les autoritats portuàries d'Alacant, Castelló i València. [2009/12151]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els esmentats consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i València, i és el Decret 48/2009, de 27 de març, del Consell, que va nomenar Álvaro Mora Paulete vocal del Consell d'Administració de l'Autoritat Portuària d'Alacant; el Decret 42/2006, de 31 de març, del Consell, que va nomenar Javier Martín Santo Domingo vocal del Consell d'Administració de l'Autoritat Portuària de Castelló, i el Decret 121/2008, de 12 de setembre, del Consell, que va nomenar Jaime Odena Martínez vocal del Consell d'Administració de l'Autoritat Portuària de València, tots estos en representació de l'administració general de l'Estat.  
El mencionat apartat 2 de l'article 40 de la Llei 27/1992, de 24 de novembre, establix que el nomenament de vocals del Consell d'Administració, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen. Correspon al Consell l'esmentada competència en virtut de l'article 17.b) de la Llei del Consell.  
En virtut d'això, a proposta del conseller d'Infraestructures i Transport, i amb la deliberació prèvia del Consell, en la reunió del dia 30 d'octubre de 2009,  
DECRETE  
Article 1  
1. El cessament d'Álvaro Mora Paulete com a vocal del Consell d'Administració de l'Autoritat Portuària d'Alacant, en representació de l'administració general de l'Estat.  
2. El cessament de Javier Martín Santo Domingo com a vocal del Consell d'Administració de l'Autoritat Portuària de Castelló, en representació de l'administració general de l'Estat.  
3. El cessament de Jaime Odena Martínez com a vocal del Consell d'Administració de l'Autoritat Portuària de València, en representació de l'administració general de l'Estat.  
Article 2  
1. Nomenar Enrique Álvarez Fanjul vocal del Consell d'Administració de l'Autoritat Portuària d'Alacant, en representació de l'administració general de l'Estat.  
2. Nomenar Manuel Arana Burgos vocal del Consell d'Administració de l'Autoritat Portuària de Castelló, en representació de l'administració general de l'Estat.  
3. Nomenar Rolando Lago Cuervo vocal del Consell d'Administració de l'Autoritat Portuària de València, en representació de l'administració general de l'Estat.  
València, 30 d'octubre de 2009  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA